《海上图澄江仙刻》
元代·仇远

老仙指甲坚如铁，夜画枯杉出宫阙。
翠深红远十二楼，犹理霓宫舞回雪。
山椒覆亭小於笠，石脚插船轻仙叶。
桃花几度春酣酣，弱水何日通舟楫。
醉中作此狡狯事，收拾乾坤入毫发。
神刓鬼刻未百年，不与丹青共磨灭。
天风颉颃飞霞佩，水云妥帖凌波袜。
我将就此逍遥游，高步青霄拾明月。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。